ПРЕССЪОБЩЕНИЕ

**Керхер и TTS сключват стратегическо партньорство**

**Сан Джустина и Виненден, 24 април 2023 г.** - Kерхер и TTS Cleaning обединиха силите си. По този начин партньорите споделят ресурсите и възможностите си, за да предложат на клиентите по целия свят своята широка гама от продукти и услуги по персонализиран начин в бъдеще. С TTS оборудването Керхер допълва портфолиото си от решения за почистване на сгради и продължава да се позиционира като доставчик на пълната гама. TTS разширява пазарната си позиция благодарение на наложения и разпознаваем бранд на Керхер, като ще има достъп до широката му продуктова гама.

Ефективното почистване на сгради изисква комбинация от машини, почистващи роботи и ръчни инструменти за постигане на най-добър хигиенен резултат, оптимизиращ потреблението с икономически и екологични ползи. TTS специализира в професионално оборудване за ръчно почистване, ергономичен дизайн и ефективни решения за всяка среда - хотелиерство, здравеопазване и зони с голям трафик.

Марко Кардинале, вицепрезидент подопочистващи решения в Алфред Керхер, споделя: „Вече предлагаме продукти в сектора на ръчните инструменти, но участието ни в TTS ще завърши и подсили портфолиото ни: TTS ще действа като наш център по компетентност, управлявайки веригата за доставки на ръчни инструменти."

Тясното сътрудничество е добра идея и от организационна гледна точка; двата фамилни бизнеса следват подобна стратегия по отношение на корпоративния мениджмънт. В момента TTS Cleaning S.R.L. прави преход към следващото поколение, засилвайки фокуса върху бъдещото развитие на компанията. Ренато Зорзо, главен изпълнителен директор и собственик на TTS Cleaning S.R.L., заявява: „В Керхер намерихме силен партньор, за да повишим видимостта на нашата марка, отваряйки нови пазари и канали, разширявайки производството и повишавайки нашата конкурентоспособност. В допълнение, сега можем да обединим нашия иновативен подход към ръчните инструменти с иновативната почистваща технология на Керхер.“ За ясно разпределение и добра видимост на пазара, Керхер и TTS решиха да кобрандират изделията с двете лога.

За TTS Cleaning: TTS е италианска компания, създадена през 1987 г., и днес e референтна точка за професионално почистване. Надеждност, качество, бързина и грижа за околната среда са ключовите думи, които ръководят решенията на компанията. Портфолиото им включва над 5000 продукта - от колички за хотелиерския бизнес, колички за почистване, кофи, мопове и кошчета за отпадъци. В допълнение към широката гама, TTS предлага технически съвети и специализирана следпродажбена поддръжка. Ангажиментът към опазването на околната среда позволява на компанията да постигне важни цели във времето. Това е една от първите компании в света, която внедрява сертифициран систематичен подход за (справянето с) въглеродния отпечатък (Carbon Footprint Systematic Approach) и в резултат на това Magic е единствената въглеродно-неутрална тролейбусна линия.

[www.ttsystem.com](http://www.ttsystem.com)

За Керхер: Керхер е водещ световен доставчик на продукти за почистване и поддръжка. Портфолиото на компанията включва уреди за почистване с високо и свръхвисоко налягане, смукачки за различни приложения, уреди за почистване с пара, пречистватели на въздух, метачни машини и подопочистващи автомати, системи за почистване на МПС, включително такива на самообслужване, индустриални почистващи технологии за специален бизнес, препарати, системи за пречистване на питейна и рециклирана вода, диспенсъри за вода, софтуер за управление на процесите по почистване в бизнес и обществени сгради, помпи и поливни системи, както и уреди за поддръжка на градината. Перфектно съчетаните продукти и аксесоари са придружени от изчерпателни съвети и услуги, насочени към конкретни целеви групи.

[www.karcher.bg](http://www.karcher.bg)

**За контакти с медиите**

*TTS Cleaning S.R.L.*

Ida Mazzola

Marketing manager

marketing@ttsystem.com

+39 049 9300710

*Alfred Kärcher SE & Co. KG*

David Wickel-Bajak

Senior Director Communications

david.wickel-bajak@de.kaercher.com

+49 7195 142309

*Керхер ЕООД*

Анита Бедин

Ръководител „Продуктов мениджмънт и

маркетинг“

anita.bedin@karcher.com

+359 883 93 75 75